Bugun, 6 sentabr kuni AQShning O‘zbekistondagi favqulodda va muxtor elchisi Pamela Spratlen xonim Yunusobod tumanida joylashgan Radisson Blu mehmonxonasidagi valyuta ayirboshlash shoxobchasida xorijiy valyutani so‘mga erkin ayirboshlagani haqida ijtimoiy tarmoqda xabar qoldirgan. «O‘zbekistonda yangi kun. Dollarni so‘mga almashtirdim. Hech qanaqa muammo yo‘q», deydi elchi xonim. Kun.uz muxbiri Toshkent shahrida joylashgan bir nechta valyuta ayirboshlash shoxobchasida boshlangan faoliyat qanday olib borilayotgani haqida maxsus reportaj tayyorlagan.